Arròs d'hivern
Channel: Sangonereta Gastronomia
Date: 03/11/2018

INGREDIENTS
-Arròs
-1 pot (250 grams) de fesols cuits blancs catalans
-Penques
-3 naps
-Espinacs (opcional, bledes)
-Safrà
-Sal
-2 mesures i mitja d’oli d’oliva

PREPARACIÓ 
Primerament, agafeu una cassola i poseu-hi tots els ingredients que ja haureu rentat i preparat (fesols cuits, els espinacs, els 3 naps pelats i a trossets i les 2 mesures i mitja d’oli d’oliva, si veieu que eixirà prou caldo), tret de l’arròs. Els fesols, podeu comprar-los cuits o, si són secs, podeu deixar-los la nit anterior a remullar. Abans de preparar-ho tot, les penques hauran estat bullides a part per a llevar-les l’amargor. Una vegada estan tots els ingredients dins la cassola, afegiu-hi el safrà i ompliu la cassola d’aigua fins els botons i enceneu el foc a flama viva i, en bullir, rebaixeu el foc al mínim, durant 3 quarts d’hora i ja tindreu el caldo llest. A continuació, agafeu una altra cassola i afegiu-hi el caldo amb tots els ingredients i feu que bulla el caldo. En bullir tot, afegiu-hi els grapats d’arròs que considereu i rebaixeu el foc al mínim. Finalment, 20 minuts després, tindreu l’arròs cuit.

Sobre la nostra associació: 
L’Associació Gastronòmica i Cultural Fins Rebentar com Sangonereta és un projecte d’un grup d’amics que, mig en broma mig seriosament, i units per l’afició del bon menjar, els viatges, les caminades per la serra i la cultura es van proposar fer extensible a molta més gent la seua idea de gaudir de bons moments, i com no, del menjar i la cultura. 
Aquesta Associació naix amb la intenció de gaudir d’una part tant important de la nostra cultura, com és el nostre menjar i beure; al mateix temps que de difondre la cultura general d’un país que en te de molta. Així doncs, que millor que fer-ho, que gaudint d’ella amb les panxes ben plenes. 
Després de plantejar-se diversos noms, es va decidir aquest pràcticament per unanimitat, i fa referència a una expressió que un membre del grup d’amics sempre diu quan la taula comença a estar ben plena, i davant de la impossibilitat d’acabar amb tot el menjar sempre recita la frase: “ Ací rebentarem com Sangonereta…”, en clara al·lusió al famós personatge de la novel·la de Blasco Ibañez “Cañas y Barro”. 
Els projectes que s'hi te, és el de realitzar viatges culturals per tot l’estat espanyol on no deu faltar mai un bon menjar, preparar tasts de vi i de productes típics de la zona, així com cursets i xarrades de cuina. 
A més a més, es compta entre les nostres files de gent qualificada en el tema culinari, que des d'un primer moment, ja s'ha sumat a aquest projecte. I com no, de gent molt coneixedora dels nostres restaurants i bars. 
També pretenem ajuntar-nos una volta cada setmana per realitzar un fondo, amb el qual sufragar-se el viatge/s que es puguen realitzar al llarg de l'any. Així també, s'intentarà eixir una volta al mes d’excursió pel País Valencià, amb la intenció d'anar coneixent el nostre territori i la seua cultura, al mateix temps que es difon la cultura de la nostra terreta, el Comtat. 
Aquesta Associació sense ànim de lucre naix l'any 2011 amb la intenció de gaudir d’una part tant important de la nostra cultura, com és menjar, beure i no creure. 
Aquesta associació es troba registrada amb el número CV-01-050429-A a la secció 1a del Registre d'Associacions de la Generalitat Valenciana.

https://comsangonereta.wordpress.com/

http://www.facebook.com/sangonereta.gastronomia (sol·licitud d'amistat) 

http://www.facebook.com/Sangonereta (pàgina lliure)

Col·laboreu amb nosaltres:

Associació Gastronòmica i Cultural Fins Rebentar com Sangonereta (AGCFRCS)

Caixa Ontinyent:

IBAN ES5020456023920000246255

Moltes gràcies